**Biopsi ry:n hallituksen kokous 14/2020**

**Arvo, 1.9.2020 kello 17.00**

Pöytäkirja

**Läsnä**: Lauri Ryyppö, Sini Saarimaa, Iida Salonen, Henna Urhonen, Antti Kiviaho, Frans Ek, Iina Koivisto, Ella Lampela (saapui kohdassa 7.1.1. Fuksisitsit 25.8.), Lyydia Saari (saapui kohdassa 9. Luvat tenttien julkaisuun tenttiarkistossa), ~~Kaisla Walls~~, ~~Noora Salokorpi~~

**Lisäksi**: Lotta Isosaari, Oskari Kulta

1. **Kokouksen avaus**

Avattiin kokous ajassa 17:04.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
   1. **Kokouksen sihteerin valinta**

Kokouksen sihteeriksi valittiin Iida Salonen.

* 1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Antti Kiviaho ja Iina Koivisto.

1. **Esityslistan hyväksyminen työjärjestykseksi**

Esityslistaan lisättiin kohdat 15. Bommarin siivous ja 7.3. Poikkitieteelliset fuksitapahtumat. Näiden muutosten jälkeen esityslista hyväksyttiin työjärjestykseksi.

1. **Ilmoitusasiat**

Salusin rahastonhoitaja laitto viestiä ja kyseli MobilePayn toiminnasta.

Jäsenmaksuinfo on laitettu jäsenistölle.

Opintokoordinaatiokysely on lähetetty jäsenistölle, ja muutamia vastauksia on saatu. Vastaamisaikaa on 6.9. saakka.

Hallituskyselyyn pyydetään hallituslaisilta ja toimareilta vastauksia. Jos toiveissa on tapaamisaika puheenjohtajan ja varapuheenjohtajan kanssa, siitä sovitaan erikseen.

1. **Raha-asiat**
   1. **Varallisuus**

Biopsin tilillä on 14 647,81 euroa.

* 1. **Hyväksyttävät**
  2. **Korvattavat**

Hyväksyttiin korvattavaksi seuraavat, joista kohdassa 6.3.3. uusi korvausehdotus:

* + 1. Lauri Ryyppö - Kokousmenoja, kokous 14/20 11,33 €
    2. Iina Koivisto – Tuutorointimenoja, fuksisitsien ruoka/juoma 77,91 + 211,82 €
    3. Satu Jäntti - Fossiilimenoja, maisterien tutustumispiknik 57,78 €

Ehdotetaan korvattavaksi 51,78 €, tämä ehdotus hyväksytään.

1. **Tapahtumat**
   1. **Menneet**
      1. **Fuksisitsit 25.8.**

Sitsit menivät hyvin, sitsaajilla oli hauskaa ja toustit olivat huikeat. Siivous sujui myös hyvin ja helposti.

Ella saapui ajassa 17:23

* 1. **Tulevat**
     1. **Tutustumispiknik 2.9.**

Tapahtuma järjestetään huomenna. Paikalle pyritään saamaan polttopuita. Tapahtumassa on hieman valmiiksi suunniteltua ohjelmaa, ja tätä varten kerhikseltä otetaan tavaraa mukaan. Tapahtumaan myös tuodaan 15 litraa vappusimaa, ja jäljelle jää täten vielä 10 litraa. Tapahtumaan ostetaan pientä yhteistä syötävää, mutta viltit ohjeistetaan ottamaan itse mukaan.

* + 1. **Trivial Perseet 3.9. - peruttu/siirretty**

Koska muissa järjestävissä ainejärjestöissä on korona-altistumisia, tapahtuma perutaan. Tapahtuman siirtämistä keväälle mietitään, mutta ongelmana on haalarimerkeissä oleva vuosiluku 2020. Iltakoulu ry selvittää lippujen palautusta Kide.appissa.

* + 1. **Ulkositsit 10.9.**

Sitsit järjestetään yhdessä Cortexin ja Reettoreiden kanssa, mahdollisesti kesäteatterilla. Ella oli ollut yhteydessä sinne, ja kun esityksiä tai tapahtumia ei ole tiedossa, kesäteatteria saa käyttää. He tarvitsivat tietoonsa tapahtuman osallistujamäärän ja ajankohdan. Ella on yhteydessä paikkaan, jos heiltä ei pian saada vahvistusta. Toinen paikkavaihtoehto on myös olemassa, jos kesäteatteri ei onnistu. Sitsit on erityisesti tarkoitettu vanhemmille opiskelijoille. Tapahtumassa istutaan omissa porukoissa, ja sinne tuodaan omat ruuat. Miedot juomat ja viinat maksetaan lipputuloilla. Kaikilta ainejärjestöiltä tulee 1 tousti, ja enintään 27 henkilöä sitsaamaan.

* + 1. **Paintball**

Tapahtumasta laitettiin kyselyä 28.8., jolloin 22 kiinnostunutta jäsentä ilmoittautui. 18 % oli valmis maksamaan alle 20 €, 32 % oli valmis maksamaan 20–30 €, 32 % oli valmis maksamaan 30–40 € ja 18 % ei hinnalla ollut väliä. Tampereen seudulla maksut olivat 35–50 €/henkilö. Lattea voisi pyytää sponsoroimaan osan jäseniensä hinnasta, ja Biopsi voisi myös sponsoroida vähän, jolloin osallistujilta laskutettaisiin noin 25 euroa per henkilö, riippuen onko Loimun jäsen. Loimu voisi sponsoroida 5 euroa per jäsen. Henna soittelee paikkoihin ja kyselee tarjouksia, Ella ja Lyydia järjestävän ilmoittautumisen ja tapahtuman. Tapahtumalle päätetään alustavaksi päiväksi ke 30.9.

* + 1. **MET ja opiskelijajärjestöt -tapaaminen 21.9.**

Henna ja Lauri olivat tapaamisessa viime keväänä. Paikalla oli esimerkiksi dekaani, Kallioniemi, Nikkari ja Bionerin sekä TLK:n puheenjohtajat. Lauri ja Iida lähtevät tänä syksynä tapaamiseen.

* 1. **Poikkitieteelliset fuksitapahtumat**

Iina miettii tapahtumaa Bionerin fuksien kanssa. Vaihtoehtoina on joko ulkotapahtuma tai suuri sisätila. Ajatuksissa on esimerkiksi ulkopelipäivä tai rantalentopalloturnaus. Tapahtumaan tulisi vain fuksit ja tuutorit.

Myös fuksiaiset tullaan näillä näkymin järjestämään, koska ulkotapahtuma vähentää riskejä tartunnoista. Varmistetaan, että kirkkoveneet voidaan tarvittaessa perua.

Pidettiin tauko ajassa 17:53.

Kokousta jatkettiin ajassa 18:00.

1. **Hyvä opettaja –palkinto**

Tieto ei ollut saavuttanut ihmisiä hyvin. Hallitus ehdottaa Kristiinaa ja Janettea palkinnon saajiksi. Perusteluina palkinnon saamiselle on, että heillä homma toimii, he ovat helposti lähestyttäviä ja kannustavia, ja lisäksi he pitävät hyvää Instagram-tiliä pystyssä. Lauri laittaa ehdotuksen eteenpäin.

1. **Luvat tenttien julkaisuun tenttiarkistossa**

Henna on kysellyt Riitta Aallokselta, onko opettajille sähköpostilistaa, johon voisi laittaa kaikille yhteisesti viestiä. Tähän mennessä kaksi opettajaa on vastannut lupakyselyyn, joista toinen antoi luvan tenttien julkaisuun ja toinen ei. Toivotaan lisää vastauksia, mutta tarvittaessa Henna laittaa uutta sähköpostia. Myös tenteissä on mahdollista kysellä lupaa. Laitetaan jäsenistölle sähköpostia aiheesta ennen ensimmäistä tenttiviikkoa. Kun luvat on kunnossa ja tenttejä aletaan saada julkaistavaksi, ne lisätään nettisivuille.

Lyydia saapui ajassa 18:13

1. **Megafonihankinta**

Harkinnassa on ollut Biopsille megafoni, jotta ulkotapahtumissa on helpompi kommunikoida ja ohjata jäsenistöä. Ideaa kannatetaan ja megafoni hankitaan.

1. **Biopsin ehdotukset tiedekuntaneuvostojen opiskelijaedustajista**

Biopsille on tullut pyyntö valiotoimikunnalta saada mukaan henkilöitä, jotka antavat ehdotuksensa tiedekuntaneuvostojen opiskelijaedustajista. Tähän tarvitaan kaksi henkilöä. Iida ja Henna lähtee hommaan.

1. **Nälkäpäivä-keräys**

Hallituslistalle tuli viestiä Nälkäpäivä-keräyksestä. Laitetaan sähköpostia sekä informaatiota viikkotiedotteeseen siitä, kuinka jäsenistö voi lahjoittaa keräykseen.

1. **Kyykkälaina lääkikselle**

TLK:n isäntä kyseli kahta kyykkäsettiä lainaan. Varastosta löytyy 1,5 vanhaa kyykkäsettiä sekä pian uusi kyykkäsetti, jota ei kuitenkaan lainata hiekkakentällä käytettäväksi. Annetaan lainaan vanhat setit.

1. **Bommarin siivous**

Bommaria ollaan siivoamassa, ja sieltä pitäisi hakea uusi kyykkäsetti talteen. Ella ja Lyydia käyvät hakemassa kyykkäsetin ja vastaavat aiheesta tulleeseen sähköpostiin.

**15. META**

Koska Trivial perseet peruuntui, mietittiin korvaavaa tapahtumaa, esimeriksi Tavernassa lautapelejä. Muuta tapahtumaa kuitenkin on, joten lautapeli-iltaa ei järjestetä.

Lauri teki esittelyn Biopsista hakijamarkkinoille. Noora oli tarkastanut esittelyn.

Vujutiimin kokous oli tällä viikolla, ja asiat ovat hyvin hoidossa. Tiimi kokoustaa uudelleen 29.9., jolloin päätetään vuosijuhlien lopullinen kohtalo. Jos tapahtuma perutaan, ongelmana on tälle vuodelle kerätyt sponsorointirahat yrityksiltä. Tapahtuman siirtämistä tai muuttamista on mietitty. Yhtenä vaihtoehtona on järjestää loka-marraskuussa Biopsi-sitsit, jos vuosijuhlia ei saada järjestettyä.

Jaakko siirsi Hennalle Biopsin verenluovutusvastaavuuden. Mietitään syyskuulle yhteistä verenluovutusreissua.

Koska tapahtumia joudutaan perumaan, vaihtoehtona olisi pitää jonkinlainen etätapahtuma esimerkiksi Zoomissa.

Kun sponsorointiasiat ovat kunnossa, voisi pitää Biopsin yritysyhteistyöetäkahvit. Kuitenkin järjestetään vasta tulevaisuudessa yritystiimin nykyisen työmäärän takia. Seuraavan vuoden haalaritiimin rekrytointia aletaan hoitamaan. Toivotaan, että hommat on kasassa 14.9. mennessä.

**16. Seuraavan kokouksen ajankohta**

Seuraava kokous doodlataan, kokouksen ajankohta on välillä 8.–15.9.

**17. Kokouksen päätös**

Puheenjohtaja päätti kokouksen ajassa 18:39.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iida Salonen – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Antti Kiviaho – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iina Koivisto – Pöytäkirjantarkastaja**